న్యూఢిల్లీ : ‘పాఠకులకు వార్తలను ఎలా అందించాలో మాకు తెలుసు, మీరు చెప్పనక్కర్లేదు’ అని ఢంకా బజాయించి మరీ అమెరికా ప్రెస్ చెప్తోంది. ఇంతకీ ఎవరికి చెప్పిందో తెలుసా? రెండు రోజుల్లో దేశాధ్యక్షుడిగా ప్రమాణ స్వీకారం చేయబోతున్న డొనాల్డ్ ట్రంప్కు ఈ హెచ్చరికలాంటి సందేశాన్ని పంపించింది.అమెరికన్ ప్రెస్ కార్ప్స్, ట్రంప్ మధ్య సన్నిహిత సంబంధాలు లేవు. ఆయన ఓ దివ్యాంగుడైన విలేకరిని ఎగతాళిగా మాట్లాడారు. ఇది ఆయన ధోరణికి మచ్చు తునక మాత్రమే. కొలంబియా యూనివర్సిటీ ప్రచురించిన కొలంబియా జర్నలిజం రివ్యూలో జర్నలిస్టులు బహిరంగ లేఖ రాశారు. ట్రంప్తో  సంబంధాలు సజావుగా లేనందువల్ల ఇది ఆశ్చర్యం కలిగించే అంశం కాదని పేర్కొన్నారు. అయితే ‘ఇబ్బంది’లో ఉన్నా, లేకపోయినా, నిర్ణయం తీసుకునేది తామేనని, ట్రంప్ కాదని ఆ లేఖలో స్పష్టంగా తెలిపారు. ‘‘ప్రెస్తో ఎలా వ్యవహరించాలో నిర్ణయించే హక్కు మీకున్నట్లుగానే, మాకు కూడా కొన్ని హక్కులు ఉన్నాయ’’ని పేర్కొన్నారు. ‘‘ఇది మా ప్రసార కాలం, కోలమ్స్, అంగుళాల స్థలం. వాటిని మీరు ప్రభావితం చేయాలనుకుంటున్నారు. మా పాఠకులు, శ్రోతలు, ప్రేక్షకులకు అత్యుత్తమంగా ఎలా సేవ చేయాలో నిర్ణయించేది మేమే, మీరు కాదు’’ అని పేర్కొన్నారు. రానున్న నాలుగేళ్ళలో మా నుంచి ఆశించవలసినదానికి ఇది నేపథ్యమని తెలిపారు.
newdhilly : ‘paatakulaku vaartalanu ela andinchaalo maaku telusu, meeru cheppanakkarledu’ ani dhanka bajaayinchi mari america press cheptondi. intakee evariki cheppindo telusa? rendu rojullo deshaadhyakshudigaa pramaana sweekaaram cheyabotunna donald trumpku ee hecharikalanti sandesaanni pampinchindi.american press carps, trump madhya sannihita sambandhaalu levu. aayana oo divyaangudaina vilekarini egataaligaa matladaru. idhi aayana dhoraniki machu tunaka matrame. kolambia university prachurinchina kolambia jarnalijam riviewlo jarnalistulu bahiranga lekha raasaaru. trampto  sambandhaalu sajavuga lenanduvalla idhi aascharyam kaliginche amsam kaadani perkonnaru. ayithe ‘ibbandi’loo unna, lekapoyina, nirnayam teesukunedi tamenani, trump kaadani aa lekhalo spashtamgaa telipaaru. ‘‘presto ela vyavaharinchaalo nirnayinche hakku meekunnatlugaane, maaku kuudaa konni hakkulu unnaaya’’ni perkonnaru. ‘‘idhi maa prasara kaalam, colams, angulaala sthalam. vaatini meeru prabhaavitam cheyalanukuntunnaru. maa paatakulu, shrotalu, prekshakulaku atyuttamamgaa ela seva cheyalo nirnayinchedi meme, meeru kaadu’’ ani perkonnaru. raanunna naalugellalo maa nunchi aasinchavalasinadaaniki idhi nepathyamani telipaaru.